Andrea Thompson. Rebecca Andrea Thompson (1960-yil 6-yanvarda tugʻilgan) — amerikalik aktrisa, "Falcon Crest", "Babylon 5", "JAG", "24" va "NYPD Blue" teleseriallaridagi rollari bilan ommaga mashhur boʻlgan. Hayotining boshlangʻich davri. Andrea Thompson 1960-yil 6-yanvarda Ohio shtati Dayton shahrida tavallud topgan. Olti yoshida uning oilasi Avstraliyaga koʻchib oʻtgan. 16 yoshida oʻrta maktabni tamomladi va uzoq sayohatdan soʻng Nyu-York shahriga koʻchib borgan. Andrea Uta Hagen qoʻl ostida Strasberg studiyasida va Herbert Berghof studiyasida aktyorlik mahoratlarini oʻrgangan. Karyerasi. Aktyorlik karyerasi. Thompson oʻz karerasini ovoz beruvchi sifatida boshlagan va bugungi kunda ham davom etmoqda. Uning kinodagi birinchi muhim roli 1987-yilda "Wall-street" filmida boʻlgan. 1989-yilda u "Falcon Crest" shousining soʻnggi mavsumida makkor Genele Ericson rolini ijro etgan va "Quantum Leap" seriyasining 3-fasli, 2-qismida fotojurnalist Maggie Dawson rolini oʻynagan. 1991-yilda "Delirious" komediya filmida hamshira Helen Caldwell rolida namoyon boʻlgan. 1993-yilda esa "Babylon 5" ilmiy-fantastik teleserialida telepat Talia Winters rolini ijro etgan. Thompson seriyalning ikkinchi mavsumining oʻrtalarida tark etgan. Thompson "JAG" midseason ko'rsatuvida aktyorlar tarkibiga qoʻmondon Alison Krennick sifatida, Harmon Rabbning dengiz kuchlari bosh advokatining yordamchisi va nazoratchisi sifatida qoʻshilgan. Jurnalistika karyerasi. Thompson 1999-yilda jurnalistika karyerasiga tayyorgarlik koʻrishni, Stanford Universitetining Yangiliklar xizmati direktori oʻrinbosari va CBS News faxriy jurnalisti Jack Hubbard bilan bir yil ishlagan holda boshlagan. Shu vaqt ichida u KGO-TVning badiiy muxbiri Wayne Freedman bilan yozma seminarda ham qatnashgan. U Nyu-Meksikoning Albukerke shahridagi CBS filialida yiliga 26 000 dollar evaziga muxbir sifatida faoliyatini boshlagan. Thompson 2001-yil iyun oyida "CNN Headline News" telekanaliga kechki boshlovchi sifatida qoʻshilgan. Uning muxbir sifatida ekrandagi birinchi soʻzlari „Salom, men Andrea Thompsonman va agar siz gʻorda yashamagan boʻlsangiz, buni allaqachon bilasiz“ . Uning ishga olinishi jurnalistika doiralarida bahs-munozaralarga sabab boʻlgan, chunki Thompson atigi bir yillik jurnalistika tajribasiga ega edi. Thompsonning 1980-yillardagi filmlaridan olingan yalangʻoch suratlari va videokliplari ham Internetda tarqala boshlagan va bu CNN uchun biroz noqulaylik tugʻdirgan. 2003-yil yanvar oyi eshittirish vaqtida CNNni tark etgani haqida bayonot bergan.